เลอโนโวจับเอสเอ็มอีรับคนรุ่นใหม่ทำธุรกิจ
เลอโนโวส่งคอมพิวเตอร์เจาะกลุ่มคนรุ่นใหม่ทำธุรกิจเอสเอ็มอีเพิ่ม ตั้งเป้ายอดขายรวมปีนี้โต 10%
22 ก.ย. 2554

เลอโนโวส่งคอมพิวเตอร์เจาะกลุ่มคนรุ่นใหม่ทำธุรกิจเอสเอ็มอีเพิ่ม ตั้งเป้ายอดขายรวมปีนี้โต 10% 
นายจีรวุฒิ วงศ์พิมลพร ผู้จัดการประจำประเทศไทย บริษัท เลอโนโว (ประเทศไทย) เปิดเผยว่า บริษัทได้เปิดตัวผลิตภัณฑ์กลุ่ม Thinkcenter Edge All in One และโน้ตบุ๊กตระกูล Think Pad Edge เพื่อรองรับลูกค้ากลุ่มเอสเอ็มอีตามแนวโน้มกลุ่มคนรุ่นใหม่ โดยเฉพาะในกลุ่มเจเนอเรชันวายนิยมประกอบธุรกิจส่วนตัวมากขึ้น ส่งผลให้ตลาดคอมพิวเตอร์ที่รองรับกับธุรกิจดังกล่าวเติบโตสูงขึ้น
“กลุ่มคนรุ่นใหม่จะทำงานเป็นลูกจ้างบริษัทเอกชนหรือราชการเพียง 35 ปี ก็ต้องการเป็นเจ้าของธุรกิจ อีกทั้งมีสถาบันการเงินจำนวนมากสนับสนุนให้ธุรกิจเอสเอ็มอีมากขึ้น” นายจีรวุฒิ กล่าว 
ทั้งนี้ หากคิดเป็นปริมาณการใช้คอมพิวเตอร์ต่อไตรมาสนั้น ธุรกิจเอสเอ็มอีมีการใช้คอมพิวเตอร์เฉลี่ย 1.5 แสนเครื่อง และทั้งปีนี้ประเมินว่าจะมีการใช้คอมพิวเตอร์ไม่ต่ำกว่า 6 แสนเครื่อง ขณะที่บริษัทมีส่วนแบ่งตลาดราว 56% และคาดว่าในไตรมาส 4 ส่วนแบ่งตลาดในกลุ่มดังกล่าวจะเพิ่มขึ้นเป็น 10%
สำหรับยอดขายสินค้าที่เจาะกลุ่มลูกค้าเอสเอ็มอีในไตรมาส 3 ที่ผ่านมาเติบโตมากกว่าไตรมาส 2ถึง 30% เนื่องจากมีการปรับทีมงานเพื่อรองรับลูกค้ากลุ่มนี้ รวมถึงเพิ่มพาร์ทเนอร์ทางธุรกิจมากขึ้นในต่างจังหวัด โดยปัจจุบันสัดส่วนยอดขายของบริษัทมาจากกลุ่มลูกค้าเอสเอ็มอี 15% ที่เหลือ 75% เป็นกลุ่มลูกค้าทั่วไป และปีนี้ตั้งเป้ายอดขายรวมเติบโต 10%
โดยตั้งเป้าว่ายอดขายรวมในปีนี้จะเติบโตจากปีก่อน 10% ล่าสุดบริษัทฯได้เปิดตัวผลิตภัณฑ์กลุ่ม Thinkcenter Edge All in one และโน้ตบุ๊คตระกูล ThinkPad Edge เพื่อมารองรับกับความต้องการของกลุ่มธุรกิจขนาดกลางและขนาดย่อม เพื่อช่วยสร้างประสิทธิภาพการทำงานได้สูงสุด และยังช่วยประหยัดพลังงาน